**STATUS ETTER BRANNEN I DOMBÅS KYRKJE**

20. februar brann Dombås kyrkje. Stor innsats frå brannvesenet gjer at vi fortsatt ser kyrkja med tårn og spir. Politiet etterforska brannen med stor tyngde. Etter ei veke informerte politiet om at brannen truleg var påsett. Uro, angst, snakking. Kven og kvifor? Politiet ba om at alle som kunne ha informasjon tok kontakt med dei.

Så - 4 veker seinare var det forsøk på ildspåsetting i Sel kyrkje. Vedkommande vart uroa av utløyst innbruddsalarm. Politiet fann fingeravtrykk og laurdag 21. mars vart ein person busett i Dovre pågripen og varetektfengsla. Han vedgjekk å ha tent på Dombås kyrkje og forsøket i Sel. Bygdafolk var letta over at brannen truleg var oppklara, sjølv kor tragisk det heile var.

Det gjekk over ein månad før Politiet friga kyrkja så taksering og skadeavgrensande tiltak kunne ta til. Mindre inventar og løysøyre var tatt ut og avfuktar var sett inn rett etter brannen var sløkt.

Dombås kyrkje er forsikra i KLP skadeforsikring. KLP har oppnevnt TOGIN as (konsulentar innan takst og inneklima) som takstmann og byggeleder. Dei har konkludert med at kyrkja skal restaurerast, det er altså ingen totalskade. Utgangspunktet er at bygning og inventar skal førast attande til samme stand som før brannen. Men det er store skader, stipulert til 20-25 millioner kroner.

Dovre kyrkjelege råd er omfatta av lov om offentlig anskaffelse for innkjøp av varer og tenester. Konkurransegrunnlag for entreprenør-arbeidet blir lagt ut på Doffin rett etter sommerferien. Det er ynskjeleg at det samme firmaet riv/fjerner og bygger opp att. I sommer blir kyrkja bygd inn med stilas og duk, for å beskytte kyrkja, dei som arbeider der og dei som ferdast på kyrkjegarden.

Røyklukt set seg i alle porøse materialer og overflater og er ei stor utfordring i restaureringa. Det fins fleire metoder for å fjerne eller forsegle, men mykje må likevel skiftast. Ei utfordring i planlegginga, er at ein veit ikkje heilt omfanget før arbeidet starter.

**Skader og tiltak:**

* Orgelet er totalskada. Forsikring dekker eit tilsvarande orgel med 20 stemmer samt utgifter til orgelkonsulent Kåre Nordstoga.
* Altertavle, alterbord, knefall, preikestol, døypefont og brudestoler er undersøkt hjå Oslo konserveringsatelier. Konklusjonen er:
* Altersølv blir som nytt etter reingjering og pussing av gullsmed Laura van Meter.
* Havstad Tinn reingjer og pusser to sett ljosestaker og døypefatet. Med restane av dåpsmugga og teikningane frå 1939 lager dei ny mugge.
* Tre messehakler er sendt til luktsanering og rensing.
* Prekestolkleda, åkleet i koret, alterduken i hardangersøm og golvteppe framfor altaret er øydelagt og må erstattast.
* Alterduken i svartsøm vart berga fordi den var hjå Randi Brennhaug etter vask.
* Kyrkjerommet er «utbrent», og det foreslått utskifting av dører, vindu, tak og golv inkl. ny isolasjon. Murveggane må renoverast innvendig og reingjerast utvendig.
* Deler av taket må skifast (takstein, takpapp og taktro).
* Klokkene må kontrollerast.

Det er mykje vurdering og planlegging før dette store restaureringsarbeidet starter. Dombås kyrkje er listeført, og det betyr at Riksantikvaren skal uttale seg om alle tiltak før Biskopen fattar vedtak. Biskopen hadde møte med Dovre kyrkjelege råd og tilsette den 25. juni for å drøfte tankjer og ynskjer for kyrkja. Dette tek Biskopen med seg til samtaler med Riksantikvaren for å avklare handlingsrommet. Kyrkjelydsmøtet i september blir eit viktig forum for kyrkjelyd og rådet for å dele informasjon og drøfte innspel til Nye Dombås kyrkje.